b'\n_START_ARTICLE_\nLeon Uris\n_START_SECTION_\nBiografie\n_START_PARAGRAPH_\nLeon Uris s-a n\xc4\x83scut \xc3\xaen anul 1924 \xc3\xaentr-o familie de imigran\xc8\x9bi evrei polonezi._NEWLINE_La 17 ani s-a \xc3\xaenrolat \xc3\xaen United States Marine Corps. \xc3\x8en cursul celui de-al Doilea R\xc4\x83zboi Mondial a participat la luptele din Pacificul de Sud. \xc3\x8en acea perioad\xc4\x83 \xc8\x99i-a cunoscut prima so\xc8\x9bie, Betty, care servea \xc8\x99i ea \xc3\xaen Marine Corps._NEWLINE_Tr\xc4\x83irile sale din r\xc4\x83zboi au servit drept inspira\xc8\x9bie primului s\xc4\x83u roman \xe2\x80\x9eBattle cry.\xe2\x80\x9d_NEWLINE_\xc3\x8en anul 1958 a dob\xc3\xa2ndit faim\xc4\x83 interna\xc8\x9bional\xc4\x83 datorit\xc4\x83 romanului de succes \xe2\x80\x9eExodus\xe2\x80\x9d pe care l-a scris dup\xc4\x83 ce a fost corespondent de pres\xc4\x83 \xc3\xaen Israel. Deoarece \xc3\xaen roman a fost men\xc8\x9bionat un medic polonez pe nume W\xc5\x82adys\xc5\x82aw Alexander Dering (1903-1965), aflat \xc3\xaen Anglia, care a fost implicat ca medic de\xc8\x9binut \xc3\xaen acte chirurgicale inumane \xc3\xaen lag\xc4\x83rul de concentrare nazist de la Auschwitz, Uris \xc8\x99i editorul s\xc4\x83u, au fost da\xc8\x9bi de acesta \xc3\xaen judecat\xc4\x83 pentru calomnie. \xc3\x8en urma unui proces \xc3\xaen care s-au depus m\xc4\x83rturii \xc3\xaempotriva \xc8\x99i \xc3\xaen favoarea sa, Dering, fost membru \xc3\xaen rezisten\xc8\x9ba polonez\xc4\x83, a c\xc3\xa2\xc8\x99tigat formal cauza, ob\xc8\x9bin\xc3\xa2nd desp\xc4\x83gubiri \xc3\xaen valoare de jum\xc4\x83tate de penny, \xc3\xaen schimb a fost obligat la grele cheltuieli de judecat\xc4\x83. Uris a scris mai t\xc3\xa2rziu un roman, QB VII, despre aceast\xc4\x83 afacere._NEWLINE_At\xc3\xa2t Exodus, c\xc3\xa2t \xc8\x99i QB VII au fost prelucrate \xc3\xaen filme artistice care s-au bucurat de succes._NEWLINE_\xc3\x8en 1969 Alfred Hitchcock a regizat un film dup\xc4\x83 romanul lui Uris, \xe2\x80\x9eTopaz\xe2\x80\x9d._NEWLINE_Leon Uris a fost c\xc4\x83s\xc4\x83torit de trei ori. \xc3\x8entre 1945-1965 cu Betty Katherine Beck, cu care a avut trei copii. Apoi s-a \xc3\xaensurat cu Margery Edwards, care, \xc3\xaens\xc4\x83 a murit dup\xc4\x83 c\xc3\xa2teva luni \xc3\xaen anul 1969. \xc3\x8entre 1970-1989 a fost c\xc4\x83s\xc4\x83torit cu Jill Peabody, cu care a avut \xc3\xaenc\xc4\x83 doi copii._NEWLINE_Uris a murit \xc3\xaen anul 2003.'